Predkladacia správa

	Vláda SR svojim uznesením č. 1056 zo dňa 15. decembra 2000 uložila ministrovi hospodárstva SR v spolupráci s ministrom dopravy, pôšt a telekomunikácií v termíne do     30. júna 2001 predložiť na rokovanie vlády materiál k riešeniu koncepcie rozvoja civilnej leteckej techniky v roku 2002 a v ďalších rokoch a to aj vo väzbe k príprave colného sadzobníka na rok 2002 po vzájomnom prerokovaní a odsúhlasení s Českou republikou  v rámci colnej únie.

	Predkladaný materiál  navrhuje zrušenie vyššie uvedenej úlohy z toho dôvodu, že  Ministerstvo dopravy, pôšt a telekomunikácií na základe uznesenia vlády č. 21 zo dňa 12. januára 2000 v súčasnosti pripravuje materiál: „Koncepcia rozvoja leteckej dopravy Slovenskej republiky“ a  „Koncepcia rozvoja civilnej leteckej techniky“ by bola duplicitným riešením. Problematika dočasného zníženia cla na vybrané položky leteckej techniky v roku 2002  je predmetom rokovaní MH SR, MDPT SR a MF SR v rámci prípravy návrhu colného sadzobníka pre rok 2002, kde niektoré vybrané položky leteckej techniky s dočasnou úpravou cla (bez cla) boli navrhnuté na prerokovanie.

Materiál bol vypracovaný v spolupráci s  Ministerstvom dopravy, pôšt a telekomunikácií SR a na rokovanie vlády sa predkladá bez rozporov.